Дадатак 8

**АСАБЛІВАСЦІ АРГАНІЗАЦЫІ АДУКАЦЫЙНАГА**

**ПРАЦЭСУ ПРЫ ВЫВУЧЭННІ ВУЧЭБНЫХ ПРАДМЕТАЎ**

**«СУСВЕТНАЯ ГІСТОРЫЯ» І «ГІСТОРЫЯ БЕЛАРУСІ»**

**1. Вучэбныя праграмы**

У 2023/2024 навучальным годзе пры вывучэнні вучэбных прадметаў «Сусветная гісторыя» і «Гісторыя Беларусі» выкарыстоўваюцца вучэбныя праграмы, зацверджаныя Міністэрствам адукацыі ў 2023 годзе.

Звяртаем увагу, што ў вучэбныя праграмы па вучэбных прадметах «Сусветная гісторыя» і «Гісторыя Беларусі» ўнесены наступныя змены:

скарэкціравана колькасць гадзін, якія адводзяцца на вывучэнне вучэбнага матэрыялу па вучэбных прадметах «Сусветная гісторыя» і «Гісторыя Беларусі» ў IX і XI класах (34 гадзіны замест 35);

скарэкціраваны мэты і задачы вывучэння вучэбных прадметаў «Сусветная гісторыя» і «Гісторыя Беларусі» ў адпаведнасці з Канцэпцыяй школьнай гістарычнай адукацыі ў Рэспубліцы Беларусь (адобрана пастановай калегіі Міністэрства адукацыі Рэспублікі Беларусь ад 08.11.2022 № 13.2.);

удакладнены і скарэкціраваны віды дзейнасці і «Асноўныя патрабаванні да вынікаў вучэбнай дзейнасці вучняў»;

выключаны складаныя для засваення ў V–IX класах пытанні, паняцці.

Вучэбныя праграмы размешчаны на нацыянальным адукацыйным партале: [*https://adu.by*](https://adu.by)*/ Галоўная / Адукацыйны працэс. 2023/2024 навучальны год / Агульная сярэдняя адукацыя / Вучэбныя прадметы. V–XI класы /* [***Сусветная гісторыя***](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/vsemirnaya-istoriya.html)*;* [***Гісторыя Беларусі***](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/istoriya-belarusi.html)*.*

**2. Вучэбныя выданні**

У новым навучальным годзе ў адукацыйным працэсе будуць выкарыстоўвацца вучэбныя выданні, уключаныя ў «Пералік вучэбных выданняў, якія прыгодныя для выкарыстання ў бібліятэчных фондах устаноў адукацыі, якія рэалізуюць адукацыйныя праграмы агульнай сярэдняй адукацыі, у 2023/2024 навучальным годзе» (зацверджаны Міністрам адукацыі Рэспублікі Беларусь А. І. Іванцом 06.02.2023), апублікаваны ў бюлетэні Міністэрства адукацыі Рэспублікі Беларусь «Зборнік нарматыўных дакументаў» (№ 7, 2023) і размешчаны на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2023/2024 навучальны год / Агульная сярэдняя адукацыя / Пералікі вучэбных выданняў*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/perechni-uchebnykh-izdanij.html).

Электронныя версіі вучэбных дапаможнікаў, якія будуць выкарыстоўвацца ў 2023/2024 навучальным годзе, размешчаны на нацыянальным адукацыйным партале: [*http://e-padruchnik.adu.by*](http://e-padruchnik.adu.by/).

Да 2023/2024 навучальнага года перавыдадзены з улікам вынікаў вопытнай праверкі, вывучэння меркавання настаўнікаў і вучняў наступныя вучэбныя дапаможнікі:

Прохоров, А. А. и др. История Средних веков : учебное пособие для 6 класса учреждений общего среднего образования с русским языком обучения / А. А. Прохоров [и др.], под ред. А. А. Прохорова. – Минск : Народная асвета, 2023.

Прохараў, А. А. і інш. Гісторыя Сярэдніх вякоў : вучэбны дапаможнік для 6 класа ўстаноў агульнай сярэдняй адукацыі з беларускай мовай навучання / А. А. Прохараў [і інш.], пад рэд. А. А. Прохарава. – Мінск : Народная асвета, 2023.

Цемушаў, С. М., Бохан, Ю. М. Гісторыя Беларусі са старажытных часоў да канца XV ст. : вучэбны дапаможнік для 6 класа ўстаноў агульнай сярэдняй адукацыі з беларускай мовай навучання / С. М. Цемушаў, Ю. М. Бохан, пад рэд. прафесара І. А. Марзалюка. – Мінск : Выдавецкі цэнтр БДУ, 2023.

Темушев, С. Н., Бохан, Ю. Н. История Беларуси с древнейших времен до конца XV в. : учебное пособие для 6 класса учреждений общего среднего образования с русским языком обучения / С. Н. Темушев, Ю. Н. Бохан, под ред. профессора И. А. Марзалюка. – Минск : Издательский центр БГУ, 2023.

Рэкамендацыі па рабоце з вучэбнымі дапаможнікамі размешчаны на нацыянальным адукацыйным партале: [*https://adu.by/*](https://adu.by/) *Галоўная / Адукацыйны працэс. 2023/2024 навучальны год / Агульная сярэдняя адукацыя / Вучэбныя прадметы. V–XI класы /* [***Сусветная гісторыя***](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/vsemirnaya-istoriya.html)*;* [***Гісторыя Беларусі***](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/istoriya-belarusi.html).

Поўная інфармацыя аб вучэбна-метадычным забеспячэнні адукацыйнага працэсу па вучэбных прадметах «Сусветная гісторыя», «Гісторыя Беларусі» ў 2023/2024 навучальным годзе размешчана на нацыянальным адукацыйным партале: [*https://adu.by/*](https://adu.by/) *Галоўная / Адукацыйны працэс. 2023/2024 навучальны год / Агульная сярэдняя адукацыя / Вучэбныя прадметы. V–XI класы /* [***Сусветная гісторыя***](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/vsemirnaya-istoriya.html)*;* [***Гісторыя Беларусі***](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/istoriya-belarusi.html).

**3. Арганізацыя адукацыйнага працэсу пры вывучэнні вучэбнага прадмета на павышаным узроўні**

На II ступені агульнай сярэдняй адукацыі вучэбныя прадметы «Сусветная гісторыя» і «Гісторыя Беларусі» могуць вывучацца на павышаным узроўні ў VIII–IX класах устаноў агульнай сярэдняй адукацыі ў аб'ёме не больш за 2 дадатковыя вучэбныя гадзіны на тыдзень. Асаблівая ўвага пры гэтым павінна быць нададзена адпрацоўцы спосабаў дзейнасці, прадугледжаных вучэбнымі праграмамі. Рэкамендацыі па арганізацыі вывучэння сусветнай гісторыі і гісторыі Беларусі  
ў VIII–IX класах на павышаным узроўні размешчаны на нацыянальным адукацыйным партале: [*https://adu.by/*](https://adu.by/) *Галоўная / Адукацыйны працэс. 2023/2024 навучальны год / Агульная сярэдняя адукацыя / Вучэбныя прадметы. V–XI класы /* [***Сусветная гісторыя***](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/vsemirnaya-istoriya.html)*;* [***Гісторыя Беларусі***](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/istoriya-belarusi.html)*.*

У X–XI класах для вывучэння вучэбных прадметаў «Сусветная гісторыя», «Гісторыя Беларусі» на павышаным узроўні выкарыстоўваюцца электронныя дадаткі да вучэбных дапаможнікаў, размешчаныя на рэсурсе [*http://profil.adu.by*](http://profil.adu.by)*.*

Метадычныя рэкамендацыі па арганізацыі адукацыйнага працэсу на павышаным узроўні ў X–XI класах з выкарыстаннем вучэбных дапаможнікаў і электронных дадаткаў размешчаны на нацыянальным адукацыйным партале: [*https://adu.by/*](https://adu.by/) *Галоўная / Адукацыйны працэс. 2023/2024 навучальны год / Агульная сярэдняя адукацыя / Вучэбныя прадметы. V–XI класы /* [***Сусветная гісторыя***](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/vsemirnaya-istoriya.html)*;* [***Гісторыя Беларусі***](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/istoriya-belarusi.html)*.*

**4. Асаблівасці арганізацыі адукацыйнага працэсу**

Звяртаем увагу, што пры арганізацыі адукацыйнага працэсу настаўнік абавязаны забяспечыць выкананне патрабаванняў вучэбных праграм па вучэбных прадметах. На аснове вучэбных праграм складаецца каляндарна-тэматычнае планаванне, распрацоўваецца паўрочнае планаванне. Мэты і задачы ўрокаў па вывучэнні прадугледжаных вучэбнымі праграмамі тэм павінны быць арыентаваны на дасягненне патрабаванняў да вынікаў вучэбнай дзейнасці вучняў, указаных пасля кожнага раздзела вучэбнай праграмы.

Пры правядзенні кантролю вынікаў вучэбнай дзейнасці вучняў не дапускаецца прад'яўленне да іх патрабаванняў, не прадугледжаных вучэбнымі праграмамі.

**Парадак вывучэння сусветнай гісторыі і гісторыі Беларусі ва ўстановах агульнай сярэдняй адукацыі**

Вывучэнне вучэбных прадметаў «Сусветная гісторыя» і «Гісторыя Беларусі» ў 2023/2024 навучальным годзе можа ажыццяўляцца наступным чынам:

*1-ы варыянт*. ***Паралельнае вывучэнне*** сусветнай гісторыі і гісторыі Беларусі на працягу навучальнага года (кожны вучэбны прадмет вывучаецца па 1 гадзіне на тыдзень у VI–VIII, X–XI класах; у IX класе сусветная гісторыя вывучаецца 1 гадзіну на тыдзень у першым паўгоддзі, 2 гадзіны на тыдзень – у другім паўгоддзі).

*2-гі варыянт.* ***Сінхроннае вывучэнне***сусветнай гісторыі і гісторыі Беларусі на працягу навучальнага года (колькасць гадзін на тыдзень для вывучэння кожнага вучэбнага прадмета залежыць ад размеркавання тэм з улікам сінхранізацыі).

Парадак вывучэння (паралельнае або сінхроннае вывучэнне) вучэбных прадметаў «Гісторыя Беларусі» і «Сусветная гісторыя» (на базавым і павышаным узроўнях) вызначае настаўнік па сваім меркаванні.

***Прыкладнае КТП сінхроннага вывучэння вучэбных прадметаў «Сусветная гісторыя» і «Гісторыя Беларусі»*** размешчана на нацыянальным адукацыйным партале: [*https://adu.by/*](https://adu.by/) *Галоўная / Адукацыйны працэс. 2023/2024 навучальны год / Агульная сярэдняя адукацыя / Вучэбныя прадметы. V–XI класы /* [***Сусветная гісторыя***](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/vsemirnaya-istoriya.html)*;* [***Гісторыя Беларусі***](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/istoriya-belarusi.html)*.*

Настаўнік мае права з улікам асаблівасцей арганізацыі адукацыйнага працэсу ва ўстанове адукацыі, вучэбна-пазнавальнай дзейнасці і пазнавальных магчымасцей вучняў змяніць колькасць вучэбных гадзін і паслядоўнасць вывучэння матэрыялу ў межах вучэбнага часу, прызначанага для засваення зместу раздзела.

**Фарміраванне картаграфічных уменняў і навыкаў у вучняў**

Асаблівую ўвагу пры навучанні гісторыі неабходна звярнуць на фарміраванне ў вучняў уменняў лакалізаваць вывучаемыя гістарычныя факты ў прасторы, «чытаць» гістарычную карту, выкарыстоўваць яе як крыніцу ведаў. **Работа з вучэбнымі картамі ў працэсе навучання гісторыі з'яўляецца абавязковай.** Сфарміраванасць картаграфічных уменняў і навыкаў вучняў – адно з патрабаванняў да вынікаў вучэбнай дзейнасці вучняў па вучэбных прадметах «Сусветная гісторыя», «Гісторыя Беларусі». З мэтай фарміравання ў вучняў картаграфічных уменняў і навыкаў рэкамендуецца выкарыстоўваць вучэбныя насценныя карты, вучэбныя атласы.

Вучэбныя карты неабходна выкарыстоўваць на ўсіх этапах навучання: пры вывучэнні новага вучэбнага матэрыялу, замацаванні і абагульненні вывучанага матэрыялу, праверцы ведаў і ўменняў. Пералік вучэбных насценных карт, вучэбных атласаў па вучэбных прадметах «Сусветная гісторыя», «Гісторыя Беларусі», выдадзеных РУП «Белкартаграфія», размешчаны на нацыянальным адукацыйным партале: [*https://adu.by/*](https://adu.by/) *Галоўная / Адукацыйны працэс. 2023/2024 навучальны год / Агульная сярэдняя адукацыя / Вучэбныя прадметы. V–XI класы /* [***Сусветная гісторыя***](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/vsemirnaya-istoriya.html)*;* [***Гісторыя Беларусі***](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/istoriya-belarusi.html)*.*

Інфармуем аб тым, што вучэбныя насценныя карты, атласы выдаюцца за кошт рэспубліканскага бюджэту. З мясцовага бюджэту аплачваюцца выдаткі на дастаўку, што складае да 10 % ад кошту картаграфічных дапаможнікаў.

Тыраж насценных карт і атласаў фарміруецца з улікам заказаў, якія паступаюць ад структурных падраздзяленняў, якія ажыццяўляюць дзяржаўна-ўладныя паўнамоцтвы ў сферы адукацыі.

Атласы замаўляюцца на кожнага вучня, насценныя карты – з разліку 1 экзэмпляр на ўстанову адукацыі.

Тэрмін выкарыстання вучэбных насценных карт і атласаў складае 5–6 гадоў.

Практычныя заданні для замацавання картаграфічных ведаў і ўменняў прапанаваны ў вучэбных дапаможніках, контурных картах. **Контурныя карты з'яўляюцца неабавязковым кампанентам вучэбна-метадычных комплексаў (ВМК) па вучэбных прадметах «Сусветная гісторыя», «Гісторыя Беларусі»**. Пералік контурных карт, якія могуць выкарыстоўвацца ў адукацыйным працэсе, размешчаны на нацыянальным адукацыйным партале: [*https://adu.by/*](https://adu.by/) *Галоўная / Адукацыйны працэс. 2023/2024 навучальны год / Агульная сярэдняя адукацыя / Вучэбныя прадметы. V–XI класы /* [***Сусветная гісторыя***](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/vsemirnaya-istoriya.html)*;* [***Гісторыя Беларусі***](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/istoriya-belarusi.html)*.*

**Фарміраванне функцыянальнай адукаванасці вучняў сродкамі вучэбнага прадмета**

У лістападзе 2023 года плануецца правядзенне новага для краіны маніторынгавага даследавання – нацыянальнага даследавання якасці адукацыі (НДЯА), у якім прымуць удзел вучні Х класа.

НДЯА накіравана на праверку функцыянальнай адукаванасці вучняў. Актуальную інфармацыю аб падрыхтоўцы да даследавання можна знайсці на нацыянальным адукацыйным партале: [[*https://adu.by*](https://adu.by)*/* [*Галоўная / Нацыянальнае даследаванне якасці адукацыі (НДЯА)*](https://adu.by/ru/pedagogam/natsionalnoe-issledovanie-kachestva-obrazovaniya-niko.html).](https://www.adu.by/%20Педагогам%20/%20Национальное%20исследование%20качества%20образования.%20)

Трэніровачныя варыянты дыягнастычнай работы будуць размешчаны ў пачатку 2023/2024 навучальнага года.

Асноўнымі відамі работы па фарміраванні чытацкай адукаванасці сродкамі вучэбных прадметаў «Сусветная гісторыя», «Гісторыя Беларусі» могуць быць наступныя:

аналіз вучэбных, дакументальных, публіцыстычных, мастацкіх тэкстаў (або іх фрагментаў) як гістарычных крыніц з элементамі крытычнай праверкі (удакладнення) інфармацыі;

параўнанне інфармацыі з розных гістарычных крыніц, у якіх прадстаўлены розныя версіі гістарычных падзей;

пастаноўка пытанняў да розных відаў гістарычных тэкстаў і пошук адказаў на іх;

слоўная характарыстыка гістарычных крыніц з выкарыстаннем прынятай навуковай тэрміналогіі;

пабудова асацыятыўных радоў гістарычных паняццяў (гістарычных вобразаў);

выказванне здагадак аб адносінах аўтара гістарычнага тэксту да апісанай ім гістарычнай падзеі або гістарычнай асобы і іншыя віды работы з гістарычнымі крыніцамі.

**У 2022/2023 навучальным годзе ва ўстановах агульнай сярэдняй адукацыі праведзена рэспубліканская кантрольная работа па вучэбным прадмеце «Гісторыя Беларусі»**, у якой прынялі ўдзел вучні Х і ХI класаў. Па выніках рэспубліканскай кантрольнай работы падрыхтаваны рэкамендацыі па ўдасканаленні адукацыйнага працэсу па вучэбным прадмеце. Гэтыя рэкамендацыі размешчаны на нацыянальным адукацыйным партале: [*https://adu.by/*](https://adu.by/)[*Галоўная / Інфармацыя для педагогаў/ Рэспубліканскі маніторынг якасці адукацыі*](https://adu.by/ru/pedagogam/respublikanskij-monitoring-kachestva-obrazovaniya.html).

**Выкарыстанне інфармацыі аб выніках расследавання Генеральнай пракуратурай Рэспублікі Беларусь крымінальнай справы аб генацыдзе беларускага народа ў гады Вялікай Айчыннай вайны і пасляваенны перыяд**

У межах расследавання крымінальнай справы аб генацыдзе беларускага народа ў гады Вялікай Айчыннай вайны і пасляваенны перыяд Генеральнай пракуратурай Рэспублікі Беларусь атрыманы звесткі, у тым ліку раней невядомыя, аб населеных пунктах, поўнасцю або часткова знішчаных у гады акупацыі і не адноўленых пасля вайны.

У адпаведнасці з заключэннем часовай міжведамаснай рабочай групы, створанай распараджэннем Прэм'ер-міністра Рэспублікі Беларусь ад 01.12.2022 № 409 р для вывучэння звестак, атрыманых у ходзе расследавання крымінальнай справы, высветлена, што колькасць знішчаных разам з жыхарамі і не адноўленых пасля вайны вёсак – не менш за 270. Таксама вядома, што колькасць знішчаных поўнасцю або часткова, у тым ліку разам з жыхарамі сельскіх населеных пунктаў – не менш  
за 11 726.

Гэтую інфармацыю неабходна давесці да ведама вучняў IX, XI класаў пры вывучэнні адпаведных тэм па гісторыі Беларусі.

Звяртаем увагу, што ў змест электронных версій вучэбных дапаможнікаў па вучэбным прадмеце «Гісторыя Беларусі» для IX і XI класаў інфармацыя, прадстаўленая часовай міжведамаснай рабочай групай, унесена ў выглядзе падрадковых зносак (с. 74 і с. 131 адпаведна).

Метадычныя рэкамендацыі па асвятленні палітыкі генацыду беларускага народа ў гады Вялікай Айчыннай вайны з выкарыстаннем інфармацыйна-аналітычных матэрыялаў і дакументаў па расследаванні крымінальнай справы, прадстаўленых Генеральнай пракуратурай Рэспублікі Беларусь, а таксама прэзентацыі размешчаны на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2023/2024 навучальны год / Агульная сярэдняя адукацыя / Метадычныя рэкамендацыі, указанні*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/metodicheskie-rekomendatsii-ukazaniya.html).

**Рэалізацыя выхаваўчага патэнцыялу вучэбных прадметаў**

У 2023/2024 навучальным годзе актуальнымі застаюцца рэалізацыя ў адукацыйным працэсе выхаваўчага патэнцыялу вучэбных прадметаў «Сусветная гісторыя» і «Гісторыя Беларусі», фарміраванне ў вучняў пачуцця патрыятызму, грамадзянскасці, павагі да гістарычнага мінулага, стваральнай працы як галоўнай умовы развіцця беларускай дзяржавы. Вырашэнне гэтых задач павінна садзейнічаць фарміраванню атмасферы міру і згоды ў беларускім грамадстве і непасрэдна звязана з дасягненнем вучнямі асобасных адукацыйных вынікаў, адлюстраваных у адукацыйных стандартах і вучэбных праграмах.

Адбор вучэбнага матэрыялу для ўрокаў неабходна ажыццяўляць з улікам яго выхаваўчага ўздзеяння на вучняў. Вучэбны матэрыял, які вывучаецца на ўроку, павінен уяўляць узоры маральнасці, патрыятызму, духоўнасці, грамадзянскасці, гуманізму.

Пры падборы дыдактычнага матэрыялу для вучэбных заняткаў рэкамендуецца аддаваць перавагу заданням, накіраваным на фарміраванне эмацыянальна-каштоўнасных адносін вучняў да гістарычных фактаў (падзей, з'яў, працэсаў), якія вывучаюцца на ўроку. Эфектыўнымі для рэалізацыі выхаваўчага патэнцыялу ўрока будуць заданні, у якіх вучням прапануецца ацаніць вывучаемыя падзеі, з'явы, працэсы; праявіць уласную маральную, грамадзянскую пазіцыю; выказаць і абгрунтаваць свае адносіны да вывучаемага матэрыялу.

На ўроках гісторыі неабходна арганізоўваць актыўную пазнавальную дзейнасць вучняў з улікам пастаўленай выхаваўчай задачы. Рэкамендуецца выкарыстоўваць такія метады навучання, як стварэнне праблемных сітуацый, дзелавая гульня, мазгавы штурм, дыскусія, рашэнне вучэбна-пазнавальных задач. Пры гэтым пільную ўвагу трэба надаваць развіццю культуры маўлення вучняў, фарміраванню паважлівых адносін да суразмоўцы.

Асаблівае значэнне для рэалізацыі выхаваўчага патэнцыялу ўрокаў гісторыі маюць тэмы, звязаныя з вывучэннем гісторыі Вялікай Айчыннай вайны 1941–1945 гг.

Вялікім выхаваўчым патэнцыялам валодаюць урокі «Наш край», іх правядзенне прадугледжана вучэбнай праграмай па гісторыі Беларусі. Яны павінны быць накіраваны на вывучэнне краязнаўчага матэрыялу, які дазваляе выявіць асаблівасці гістарычнага развіцця рэгіёна, у якім пражываюць вучні. Для правядзення такіх урокаў рэкамендуецца выкарыстоўваць гісторыка-дакументальныя хронікі «Памяць», матэрыялы краязнаўчых і школьных музеяў, публікацыі ў мясцовым перыядычным друку.

Пры вывучэнні гісторыі Беларусі канца XX – пачатку XXI ст. мэтазгодна выкарыстоўваць выданні:

«Я – гражданин Республики Беларусь». – Минск : Адукацыя і выхаванне, 2021, 2022; 2023.

«Гордость За Беларусь. События. Факты». – Минск : Адукацыя і выхаванне, 2022.

Рэкамендацыі па выкарыстанні вучэбнага выдання «Я – грамадзянін Рэспублікі Беларусь» у адукацыйным працэсе размешчаны на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2023/2024 навучальны год / Агульная сярэдняя адукацыя / Метадычныя рэкамендацыі, указанні*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/metodicheskie-rekomendatsii-ukazaniya.html).

Для рэалізацыі выхаваўчага патэнцыялу ўрокаў гісторыі трэба актыўна арганізоўваць праектную дзейнасць вучняў. Для гэтага на ІІІ ступені агульнай сярэдняй адукацыі мэтазгодна задзейнічаць урокі абагульнення і рэзервовы час, прадугледжаныя вучэбнымі праграмамі для X–XI класаў.

Улічваючы вялікі адукацыйны **патэнцыял экскурсій**, значную колькасць экскурсійных аб'ектаў і турыстычных маршрутаў у Рэспубліцы Беларусь, у 2023/2024 навучальным годзе рэкамендуецца працягнуць арганізацыю і правядзенне экскурсій. Варта прадугледзець падрыхтоўку экскурсій для вучняў І–ХІ класаў у межах арганізацыі адукацыйнага працэсу на працягу любога вучэбнага дня тыдня (з панядзелка па пятніцу), а таксама ў пазавучэбны час, у тым ліку ў шосты школьны дзень.

Метадычныя рэкамендацыі па арганізацыі экскурсій для вучняў  
I–ХІ класаў устаноў адукацыі, якія рэалізуюць адукацыйныя праграмы агульнай сярэдняй адукацыі, пералік экскурсійных аб'ектаў і турыстычных маршрутаў, якія рэкамендуюцца для наведвання вучнямі ўстаноў адукацыі, якія рэалізуюць адукацыйныя праграмы агульнай сярэдняй адукацыі, размешчаны ў раздзеле нацыянальнага адукацыйнага партала: [*https://vospitanie.adu.by/*](https://vospitanie.adu.by/)[*Арганізацыя выхавання / Метадычныя рэкамендацыі*](https://vospitanie.adu.by/organizatsiya-vospitaniya/metodicheskie-rekomendatsii.html).

Павышэнню выхаваўчага патэнцыялу экскурсій будзе садзейнічаць выкарыстанне на ўроках гісторыі вынікаў азнаямлення вучняў са знакамітымі месцамі Беларусі. Для гэтага ў пераліку аб'ектаў указаны раздзелы (тэмы) вучэбнай праграмы, у межах вывучэння якіх мэтазгодна прапаноўваць вучням заданні з апорай на веды, уражанні, уяўленні, набытыя падчас экскурсійных праграм.

**Вывучэнне модуля «Вялікая Айчынная вайна»**

Модуль «Вялікая Айчынная вайна» вывучаецца ў IX класе. Ён уключае:

раздзел «Другая сусветная вайна. Вялікая Айчынная вайна савецкага народа» вучэбнай праграмы па вучэбным прадмеце «Сусветная гісторыя»;

раздзел «Беларусь у гады Другой сусветнай і Вялікай Айчыннай войнаў» вучэбнай праграмы па вучэбным прадмеце «Гісторыя Беларусі»;

вучэбную праграму факультатыўных заняткаў «Вялікая Айчынная вайна савецкага народа (у кантэксце Другой сусветнай вайны)».

Вучэбная праграма факультатыўных заняткаў «Вялікая Айчынная вайна савецкага народа (у кантэксце Другой сусветнай вайны)» разлічана на 1 гадзіну на тыдзень на працягу навучальнага года і размешчана на нацыянальным адукацыйным партале: [*https://adu.by/*](https://adu.by/)[*Галоўная / Модуль «Вялікая Айчынная вайна»*](https://adu.by/ru/pedagogam/uchebnyj-modul-velikaya-otechestvennaya-vojna?format=html).

Гадзіны на яе засваенне вылучаюцца з кампанента вучэбнага плана ўстановы адукацыі. Заняткі праводзіць настаўнік гісторыі, які выкладае вучэбныя прадметы «Сусветная гісторыя», «Гісторыя Беларусі» ў IX класе. Праведзеныя факультатыўныя заняткі фіксуюцца на асобнай старонцы ў класным журнале, адведзенай для запісу засваення вучэбных праграм факультатыўных заняткаў. Адзнакі вучням не выстаўляюцца. Каментарыі па засваенні модуля «Вялікая Айчынная вайна» размешчаны на нацыянальным адукацыйным партале: [*https://adu.by/*](https://adu.by/)[*Галоўная / Модуль «Вялікая Айчынная вайна»*](https://adu.by/ru/pedagogam/uchebnyj-modul-velikaya-otechestvennaya-vojna?format=html).

Для рэалізацыі вучэбнай праграмы факультатыўных заняткаў «Вялікая Айчынная вайна савецкага народа (у кантэксце Другой сусветнай вайны)» распрацаваны вучэбна-метадычны комплекс з аднайменнай назвай, які ўключае вучэбны дапаможнік, вучэбна-метадычны дапаможнік, хрэстаматыю, атлас. Электронныя версіі дапаможнікаў размешчаны на нацыянальным адукацыйным партале: [*https://adu.by/*](https://adu.by/)[*Галоўная / Модуль «Вялікая Айчынная вайна»*](https://adu.by/ru/pedagogam/uchebnyj-modul-velikaya-otechestvennaya-vojna?format=html).

**Выкарыстанне інтэрактыўных дыдактычных матэрыялаў па гісторыі Беларусі, сусветнай гісторыі**

У 2020-2022 гг. Нацыянальным інстытутам адукацыі ў выніку выканання навуковых даследаванняў, накіраваных на забеспячэнне дзейнасці Міністэрства адукацыі Рэспублікі Беларусь, былі распрацаваны:

інтэрактыўныя дыдактычныя матэрыялы па вучэбных прадметах «Сусветная гісторыя», «Гісторыя Беларусі» для II ступені агульнай сярэдняй адукацыі;

электронны варыянт вучэбных карт з элементамі інтэрактыўнасці і метадычныя рэкамендацыі па іх прымяненні ў працэсе навучання вучэбнаму прадмету «Гісторыя Беларусі» ў X–XI класах устаноў агульнай сярэдняй адукацыі; інтэрактыўныя картаграфічныя матэрыялы, якія дазваляюць паслядоўна разгледзець развіццё гістарычных і нацыянальных форм дзяржаўнасці на беларускіх землях, а таксама асноўныя палітычныя і ваенныя падзеі, якія адбываліся на тэрыторыі Беларусі, размешчаны на нацыянальным адукацыйным партале ў выглядзе асобнага праекта «Гісторыя Беларусі ў часе і прасторы»;

інтэрактыўныя дыдактычныя матэрыялы па вучэбных прадметах «Сусветная гісторыя», «Гісторыя Беларусі» для III ступені агульнай сярэдняй адукацыі;

інтэрактыўныя дыдактычныя матэрыялы па вывучэнні памятных мясцін Вялікай Айчыннай вайны. Матэрыялы пабудаваны на выкарыстанні розных крыніц гістарычных ведаў: гістарычных дакументаў, біяграфічных дадзеных, літаратурна-мастацкіх тэкстаў, успамінаў удзельнікаў ці сведкаў падзей.

Распрацаваныя матэрыялы дапаўняюць і ўзбагачаюць сучасныя сродкі навучання, накіраваныя на дасягненне вучнямі адукацыйных вынікаў, прадугледжаных вучэбнымі праграмамі па вучэбных прадметах «Сусветная гісторыя», «Гісторыя Беларусі». Яны забяспечваюць фарміраванне ў вучняў павагі да гістарычнага мінулага нашай краіны, патрыятызму, пачуцця гонару за подзвіг беларускага народа ў гады Вялікай Айчыннай вайны, імкнення да вывучэння памятных мясцін, павышэнне вучэбнай матывацыі вучняў і іх сацыяльнай актыўнасці. Распрацаваныя матэрыялы размешчаны на нацыянальным адукацыйным партале ў раздзеле [«Электроннае навучанне» (BoxApps)](https://boxapps.adu.by/public/index). Інтэрактыўныя дыдактычныя матэрыялы могуць быць прыменены на ўсіх этапах працэсу навучання гісторыі: пры тлумачэнні новага матэрыялу, замацаванні і паўтарэнні вывучанага матэрыялу, у ходзе кантролю ўзроўню засваення ведаў, навыкаў і ўменняў. Форма арганізацыі вучэбнай дзейнасці вучняў з інтэрактыўнымі дыдактычнымі матэрыяламі можа быць індывідуальнай, групавой і франтальнай.

**Выпускны экзамен па гісторыі Беларусі ў ІХ класе**

У 2023/2024 навучальным годзе па завяршэнні навучання і выхавання на ІІ ступені агульнай сярэдняй адукацыі будзе праводзіцца выпускны экзамен па вучэбным прадмеце «Гісторыя Беларусі».

Экзамен праводзіцца ў вуснай форме па білетах, зацверджаных Міністэрствам адукацыі Рэспублікі Беларусь. Экзаменацыйныя білеты распрацаваны ў адпаведнасці з патрабаваннямі вучэбнай праграмы па вучэбным прадмеце «Гісторыя Беларусі» для VI–IX класаў устаноў агульнай сярэдняй адукацыі. Кожны білет уключае два пытанні.

***Першае пытанне*** прадугледжвае праверку засваення вучнямі зместу гістарычнай адукацыі, асноўных фактаў айчыннай гісторыі, вывучаных у VI–IX класах. Адказ вучня на першае пытанне ацэньваецца па наступных крытэрыях: веданне і ўменне выкладаць інфармацыю аб вывучаных гістарычных фактах у іх храналагічнай паслядоўнасці з тлумачэннем найбольш істотных прычынна-выніковых сувязей паміж імі, аб выніках дзейнасці вядомых гістарычных асоб; правільнае выкарыстанне гістарычных тэрмінаў.

***Другое пытанне*** экзаменацыйнага білета прадугледжвае выкананне практычнага задання, накіраванага на праверку ўменняў вучняў працаваць з рознымі крыніцамі гістарычнай інфармацыі: фрагментам гістарычнага дакумента, гістарычнай картай, схемай, табліцай, дыяграмай, графікам, фрагментам артыкула, ілюстрацыяй, іншымі крыніцамі.

Пры адказе на другое пытанне білета вучні аналізуюць прапанаваныя 3 (тры) крыніцы інфармацыі і выконваюць 4 (чатыры) заданні да іх.

Заданні другога пытання білетаў будуць накіраваны на праверку наступных уменняў:

знаходзіць і здабываць інфармацыю з прапанаваных крыніц;

інтэграваць і інтэрпрэтаваць інфармацыю;

абагульняць, крытычна ацэньваць інфармацыю, фармуляваць на яе аснове вывады;

выкарыстоўваць інфармацыю з прадстаўленых крыніц для рашэння пастаўленай задачы; аргументаваць свой пункт погляду з выкарыстаннем інфармацыі з крыніц.

Звяртаем увагу, што ўменні аналізаваць гістарычную інфармацыю, прадстаўленую ў розных знакавых сістэмах, і рабіць на гэтай аснове вывады павінны сістэмна фарміравацца ў вучняў пры вывучэнні гісторыі Беларусі ў VI–IX класах.

На выпускным экзамене па гісторыі Беларусі вучні могуць карыстацца вучэбнымі насценнымі картамі.

Для паўтарэння вучэбнага матэрыялу пры падрыхтоўцы да выпускнога экзамену рэкамендуецца выкарыстоўваць вучэбныя дапаможнікі па гісторыі Беларусі для VI–IX класаў, якія размешчаны на нацыянальным адукацыйным партале: [*https://adu.by/*](https://adu.by/)[*Галоўная / Электронная бібліятэка / Электронныя вучэбныя выданні*](https://adu.by/ru/homeru/elektronnaya-biblioteka/elektronnye-uchebnye-izdaniya?format=html).

Пры падрыхтоўцы вучняў IX класа да абавязковага выпускнога экзамену па гісторыі Беларусі прапануецца праводзіць факультатыўныя заняткі «Гісторыя Беларусі ў імёнах і падзеях». Вучэбная праграма факультатыўных заняткаў размешчана на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2023/2024 навучальны год / Агульная сярэдняя адукацыя / Вучэбныя прадметы. V–XI класы / Гісторыя Беларусі*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/istoriya-belarusi.html)*.*

Метадычныя рэкамендацыі па арганізацыі і правядзенні выпускнога экзамену па вучэбным прадмеце «Гісторыя Беларусі» па завяршэнні навучання і выхавання на II ступені агульнай сярэдняй адукацыі размешчаны на нацыянальным адукацыйным партале: [*https://adu.by/*](https://adu.by/)[*Галоўная / Інфармацыя для педагогаў / Выніковыя і ўступныя іспыты*](https://adu.by/ru/pedagogam/ekzameny.html)[.](http://adu.by/%20Педагогам%20/%20Экзамены.)

**Вучэбныя праграмы факультатыўных заняткаў**

Пры правядзенні факультатыўных заняткаў па сусветнай гісторыі і гісторыі Беларусі прапануецца выкарыстоўваць вучэбныя праграмы, зацверджаныя Міністэрствам адукацыі Рэспублікі Беларусь. Вучэбныя праграмы факультатыўных заняткаў і асобныя кампаненты ВМК для факультатыўных заняткаў размешчаны на нацыянальным адукацыйным партале: [*https://adu.by/*](https://adu.by/) *Галоўная / Адукацыйны працэс. 2023/2024 навучальны год / Агульная сярэдняя адукацыя / Вучэбныя прадметы. V–XI класы /* [***Сусветная гісторыя***](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/vsemirnaya-istoriya.html)*;* [***Гісторыя Беларусі***](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/istoriya-belarusi.html)*.*

**Юбілейныя і памятныя даты**

У 2023/2024 навучальным годзе пры вывучэнні сусветнай гісторыі і гісторыі Беларусі рэкамендуецца надаць асаблівую ўвагу юбілейным і памятным датам:

**30 гадоў** таму прынята Канстытуцыя Рэспублікі Беларусь;

**80 гадоў** таму тэрыторыя Беларусі вызвалена ад нямецка-фашысцкіх захопнікаў;

**100 гадоў** таму зацверджана першая Канстытуцыя СССР;

**105 гадоў** таму ўтворана Беларуская Савецкая Сацыялістычная Рэспубліка (БССР);

**110 гадоў** таму пачалася Першая сусветная вайна.

**5. Дадатковыя рэсурсы**

Карысную інфармацыю для падрыхтоўкі да вучэбных заняткаў можна знайсці на наступных інтэрнэт-рэсурсах:

[*http://еior.by*](http://еior.by) – адзіны інфармацыйна-адукацыйны рэсурс;

[*http://maps.adu.by*](http://maps.adu.by) *–* набор інтэрактыўных карт па вучэбных прадметах «Сусветная гісторыя», «Гісторыя Беларусі»;

[*http://boxapps.adu.by*](http://boxapps.adu.by) *–* канструктар заданняў; камплекты інтэрактыўных дыдактычных матэрыялаў па вучэбных прадметах «Сусветная гісторыя», «Гісторыя Беларусі»;

[*https://www.belarus.by*](https://www.belarus.by) – [афіцыйны сайт Рэспублікі Беларусь;](file:///D:\Романовская\ИМП_2019-2020\официальный%20сайт%20Республики%20Беларусь;)

[*http://www.belstat.gov.by*](http://www.belstat.gov.by) *–* афіцыйны сайт Нацыянальнага статыстычнага камітэта Рэспублікі Беларусь;

[*http://www.academy.edu.by*](http://www.academy.edu.by)– старонка «У дапамогу метадысту і педагогу» на сайце дзяржаўнай установы адукацыі «Акадэмія паслядыпломнай адукацыі».

На нацыянальным адукацыйным партале ў раздзеле «Арганізацыя выхавання» *(<https://vospitanie.adu.by/>* [*Арганізацыя выхавання / Метадычныя рэкамендацыі*](https://vospitanie.adu.by/organizatsiya-vospitaniya/metodicheskie-rekomendatsii.html)*)* размешчаны спасылкі на інтэрнэт-праекты «Партызаны Беларусі», «Беларускія вёскі, спаленыя ў гады Вялікай Айчыннай вайны», «Афіцыйныя геральдычныя сімвалы Рэспублікі Беларусь» і рэкамендацыі па іх выкарыстанні ў адукацыйным працэсе.

**6. Арганізацыя метадычнай работы**

Для арганізацыі дзейнасці метадычных фарміраванняў настаўнікаў гісторыі ў 2023/2024 навучальным годзе прапануецца адзіная тэма **«Удасканаленне прафесійнай кампетэнтнасці педагогаў па пытаннях развіцця і выхавання асобы вучня сродкамі вучэбных прадметаў „Сусветная гісторыя“, „Гісторыя Беларусі“»**.

Развіццё прафесійных кампетэнцый педагогаў ажыццяўляецца праз работу метадычных фарміраванняў: школьнага, раённага (гарадскога) вучэбна-метадычнага аб'яднання настаўнікаў гісторыі, школы маладога настаўніка, школы ўдасканалення педагагічнага майстэрства, творчых і праблемных груп і іншых. Дзейнасць метадычных фарміраванняў павінна планавацца на аснове аналізу вынікаў метадычнай работы за папярэдні навучальны год з улікам патрабаванняў нарматыўных прававых актаў, прадметна-метадычнага ўзроўню і кваліфікацыі настаўнікаў, іх прафесійных інтарэсаў і запытаў і абавязана садзейнічаць іх прафесійнаму развіццю.

На жнівеньскіх прадметных секцыях настаўнікаў гісторыі рэкамендуецца абмеркаваць наступныя пытанні:

1. Нарматыўнае прававое і навукова-метадычнае забеспячэнне адукацыйнага працэсу па гісторыі ў 2023/2024 навучальным годзе:

Кодэкс Рэспублікі Беларусь аб адукацыі, іншыя нарматыўныя прававыя акты, якія рэгулююць пытанні арганізацыі адукацыйнага працэсу на II і III ступенях агульнай сярэдняй адукацыі: асноўныя палажэнні, выхаванне ў сістэме адукацыі, агульныя патрабаванні да арганізацыі адукацыйнага працэсу;

правілы бяспекі арганізацыі адукацыйнага і выхаваўчага працэсаў ва ўстановах агульнай сярэдняй адукацыі, спосабы эфектыўнага і бяспечнага выкарыстання ў працэсе навучання гісторыі лічбавых прылад;

электронныя дадаткі да вучэбных дапаможнікаў па вучэбных прадметах «Сусветная гісторыя», «Гісторыя Беларусі», размешчаныя на інтэрнэт-рэсурсе [*http://profil.adu.by*](http://profil.adu.by)*:* мэтавае прызначэнне, магчымасці выкарыстання пры вывучэнні адпаведных вучэбных прадметаў  
у X і XI класах на павышаным узроўні;

эфектыўнасць выкарыстання ў адукацыйным працэсе кампанентаў вучэбна-метадычных комплексаў па вучэбных прадметах.

2. Ацэнка якасці адукацыі па вучэбных прадметах «Гісторыя Беларусі», «Сусветная гісторыя»:

вынікі вывучэння ўзроўню адукацыйных дасягненняў вучняў па вучэбным прадмеце «Гісторыя Беларусі» ў X–XI класах (рэспубліканскія кантрольныя работы, далей – РКР), карэкцыя і рэгуляванне адукацыйнага працэсу па вучэбным прадмеце «Гісторыя Беларусі» з улікам вынікаў РКР: прыёмы выяўлення цяжкасцей вучняў пры вывучэнні вучэбнага прадмета і карэкцыі ведаў; метадычныя прыёмы фарміравання ў вучняў матывацыі да вывучэння вучэбнага прадмета;

вынікі выпускнога экзамену па вучэбным прадмеце «Гісторыя Беларусі» па завяршэнні навучання і выхавання на II ступені агульнай сярэдняй адукацыі;

вынікі цэнтралізаванага экзамену па вучэбных прадметах «Гісторыя Беларусі», «Сусветная гісторыя» па завяршэнні навучання і выхавання на III ступені агульнай сярэдняй адукацыі.

3. Аналіз вынікаў работы метадычных фарміраванняў настаўнікаў гісторыі ў 2022/2023 навучальным годзе. Планаванне работы метадычных фарміраванняў на 2023/2024 навучальны год.

На працягу 2023/2024 навучальнага года на пасяджэннях метадычных фарміраванняў настаўнікаў гісторыі рэкамендуецца разгледзець тэарэтычныя і практычныя аспекты развіцця і выхавання асобы вучняў сродкамі вучэбных прадметаў «Сусветная гісторыя», «Гісторыя Беларусі» з улікам наяўнага эфектыўнага педагагічнага вопыту настаўнікаў рэгіёна:

сучасны ўрок гісторыі: яго складнікі, крытэрыі паспяховасці;

выхаваўчы патэнцыял урокаў гісторыі;

праектна-даследчая дзейнасць вучняў як сродак развіцця інтэлектуальных і творчых здольнасцей, сацыяльна-значных, грамадзянска-патрыятычных якасцей асобы;

фарміраванне функцыянальнай адукаванасці (4К-кампетэнцый) вучняў сродкамі вучэбных прадметаў «Сусветная гісторыя», «Гісторыя Беларусі»;

прыёмы і метады фарміравання эмацыянальна-каштоўнасных адносін да гісторыі і культуры, каштоўнасных арыентацый і прыярытэтаў у працэсе гісторыка-грамадазнаўчай адукацыі;

фарміраванне асобы вучня, яго метапрадметных і прадметных кампетэнцый пры дапамозе выкарыстання магчымасцей інфармацыйна-адукацыйнага, сацыякультурнага, культурна-гістарычнага асяроддзя.

З мэтай забеспячэння ўмоў для развіцця прафесійнай кампетэнтнасці настаўнікаў у дзяржаўнай установе адукацыі «Акадэмія паслядыпломнай адукацыі» праводзяцца мерапрыемствы ў адпаведнасці з Рэспубліканскім каардынацыйным планам мерапрыемстваў дадатковай адукацыі педагагічных работнікаў (*<https://akademy.by/index.php/ru/aktual/37-anons-2>).*

Навукова-інфармацыйную і арганізацыйна-метадычную дапамогу настаўнікам гісторыі аказвае часопіс «Гісторыя і грамадазнаўства» (РУП «Выдавецтва „Адукацыя і выхаванне“»). У часопісе публікуюцца практычныя матэрыялы з вопыту работы настаўнікаў гісторыі і грамадазнаўства, планы ўрокаў, матэрыялы для пазакласнай работы, метадычныя рэкамендацыі для маладых настаўнікаў.